	Студијски програм: Интегрисане академске студије медицине

	Назив предмета: 
	[bookmark: _Toc167695430]НУКЛЕАРНА МЕДИЦИНА

	Статус предмета: Обавезни

	Број ЕСПБ: 4

	Услов:
За похађање наставе: уписан VII семестар.
За полагање испита: положен предмет Основи онкологије.

	Циљ предмета
Упознавање студената са основним постулатима примене отворених извора јонизујућег зрачења у медицини; биофизичким основама примене радиоактивних изотопа; принципом рада визуелизационих система у нуклеарној медицини; разлике и комплементарност нуклеарно медицинских и других дијагностичких метода у медицини. Кроз теоријску и практичну наставу студентима ће се пружити основне информације о клиничким могућностима дијагностичке и терапијске примене радиофармацеутика.

	Исход предмета
По завршетку наставе из предмета Нуклеарна медицина од студента се очекује да стекне основна знања и вештине и да објасни: основне биофизичке постулате примене радиоактивних изотопа у медицини; принципе рада визуализационих система; карактеристике радиообележивача као основ морфолошких и функционалних испитивања у нуклеарној медицини; принципе и тумачење дијагностичких и терапијских процедура у нуклеарној медицини; и у случају радијационог акцидента пружи адекватну прву помоћ.

	Садржај предмета
Теоријска настава
Биофизичке основе дијагнoстичко-терапијских процедура; Визуализациони системи у нуклеарној медицини; Основни принципи радиофармакологије; Основни постулати радиобиологије и заштите од зрачења; Дијагностичке методе нуклеарне медицине, морфолошке и функционалне у: ендокринологији, гастроентерохепатологији, кардиологији, неурологији и психијатрији, пулмологији, нефроурологији, хематологији и онкологији; Примена метода нуклеарне медицине у терапији малигних болести.
Практична настава
Основни принципи и специфичности прегледа пацијената у нуклеарној медицини; Разумети и усвојити принципе: рада визуализационих уређаја у нуклеарној медицини, припреме и апликовања радиофармацеутика, заштите особља, пацијената и трећих лица од јонизујућег зрачења. Демонстрација и дискутовање различитих клиничких случајева поремећаја функције органа и система органа и индикације за дијагностичку и терапијску примену радионуклида и радиофармацеутика; Практично овладавање методама клиничке примене нуклеарно медицинских дијагностичких метода у ендокринологији, гастроентерохепатологији, кардиологији, неурологији и психијатрији, пулмологији, нефроурологији, хематологији и онкологији, као и метода у лечењу бенигних и малигних болести.

	Број часова активне наставе: 45
	Теоријска настава: 15
	Практична настава: 30

	Методе извођења наставе
Настава се изводи кроз предавања, семинаре, практичан рад на вежбама и рад у малој групи.

	Оцена знања (максимални број поена 100)

	Предиспитне обавезе
	поена
	Завршни испит 
	поена

	активност у току предавања
	
	писмени испит
	

	практична настава
	20
	практични испит
	

	колоквијум-и
	40
	усмени испит
	30

	семинар-и
	10
	
	



